آمریکا، سعودی ژورنالیست جمال قاشیق‌چی‌نین جسدینین یئرینین معین ائدیلمه‌سی، سونرا دفن اوچون عائله‌سینه وئریلمه‌سی لازیم اولدوغونو بیلدیردی.
آمریکا خاریجی ایشلر باخانلیغین‌دان، جمال قاشیق‌چی جینایتینه دایر وئریلن آچیقلامادا، آیریجا، تکجه سعودی ژورنالیستی اؤلدور‌نلرین یوخ، جینایتله باغلانتی‌لی شخصلرین ده مسئول توتولاجاغی قید ائدیلدی.
ایستانبول جمهوریت باش ساوجیلیغی، اؤنجه‌کی گون، ۲ اکتبردا رسمی ایشلملر اوچون عربیستانین ایستانبول باش کونسول‌لوغونا گئدن قاشیق‌چی‌نین بورایا گیرر گیرمز بوغولاراق اؤلدورولدویونو، سونرا جسدین پارچالاناراق یوخ ائدیلدیگینی آچیقلامیشدی.
